মাননীয় প্রধান বিচারপতির সর্বসাম্প্রতিক বক্তব্য বিচার বিভাগের হৃত গৌরব পুনরুদ্ধারে সহায়ক হবে বলে দেশের বিশিষ্টজনেরা মনে করছেন। কিন্তু তার এ বক্তব্যের আলোকে আইনগত ভিত্তিকে সুসংহত করতে প্রয়োজনীয় সংশোধনী আনা খুবই জরুরি। আর অবসরকালীন সময়ে যেসব রায় অতীতে লেখা হয়েছে, সেসব রায় জাতীয় গুরুত্বপূর্ণ হলে তা অবশ্যই বিবেচনায় আনতে হবে। মাননীয় প্রধান বিচারপতির এই উপলব্ধি বিলম্বিত হলেও বাস্তবসম্মত বলেই মনে করছেন বোদ্ধামহল। তাই দেশ ও জাতির বৃহত্তর স্বার্থেই আমাদেরকে অশুভ বৃত্ত থেকে বেরিয়ে এসে সুকুমারবৃত্তির চর্চা করতে হবে। আর এটিই সময়ের সবচেয়ে বড় দাবি।